**Ministru kabineta noteikumu projekta "Grozījumi Ministru kabineta 2011. gada 8. novembra noteikumos Nr. 859 "Noteikumi par privātpersonai atlīdzināmo juridiskās palīdzības izmaksu maksimālo apmēru"" sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Nav attiecināms. |

|  |  |  |  |  |
| --- | --- | --- | --- | --- |
| **I. Tiesību akta projekta izstrādes nepieciešamība** | | | | |
| 1. | Pamatojums | Noteikumu projekts "Grozījumi Ministru kabineta 2011. gada 8. novembra noteikumos Nr. 859 "Noteikumi par privātpersonai atlīdzināmo juridiskās palīdzības izmaksu maksimālo apmēru"" (turpmāk – Noteikumu projekts) izstrādāts atbilstoši Ministru prezidenta 2019. gada 22. oktobra rezolūcijā 2019-REZ-90/2019-SAN-197-450 dotajam uzdevumam. | | |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Noteikumu projekta mērķis ir saskaņā ar Ministru prezidenta 2019. gada 22. oktobra rezolūcijā 2019-REZ-90/2019-SAN-197-450 doto uzdevumu atbilstoši Latvijas Republikas Senāta Administratīvo lietu departamenta 2019. gada 18. oktobra blakus lēmumā (lieta Nr. A420203915, SKA-227/2019) norādītajam tieši noteikt, ka Ministru kabineta 2011. gada 8. novembra noteikumos Nr. 859 "Noteikumi par privātpersonai atlīdzināmo juridiskās palīdzības izmaksu maksimālo apmēru" (turpmāk – Noteikumi Nr. 859) paredzētajās atlīdzināmajās izmaksās par juridisko palīdzību tiek iekļauts pievienotās vērtības nodoklis, ja juridiskās palīdzības sniedzējs ir pievienotās vērtības nodokļa maksātājs un savā rēķinā par sniegto juridisko palīdzību to ir iekļāvis. Minētais grozījums ir nepieciešams, lai nodrošinātu skaidru, saprotamu un taisnīgu normatīvo regulējumu attiecībā uz privātpersonu mantisko interešu ievērošanu un novērstu no piemērotāju puses iespējamu tiesību normu interpretāciju.  Tāpat Noteikumu projekts paredz paaugstināt Noteikumos Nr. 859 noteikto privātpersonai atlīdzināmo izmaksu, kas ir saistītas ar juridisko palīdzību, maksimālo apmēru.  2011. gadā, izdodot Noteikumus Nr. 859, tajos noteiktie atlīdzināmo izdevumu apmēri tika iekļauti pēc analoģijas ar tā brīža spēkā esošo regulējumu Ministru kabineta 2009. gada 22. decembra noteikumos Nr. 1493 "Noteikumi par valsts nodrošinātās juridiskās palīdzības apjomu, samaksas apmēru, atlīdzināmajiem izdevumiem un to izmaksas kārtību" (turpmāk – Noteikumi Nr. 1493), kas noteica samaksas apmēru par sniegto valsts nodrošināto juridisko palīdzību. Būtiski atzīmēt, ka Noteikumos Nr. 1493 esošās atlīdzības takses juridiskās palīdzības sniedzējiem par sniegto juridisko palīdzību kopš 2011. gada ir vairākkārt paaugstinātas un šobrīd ir ievērojami augstākas nekā Noteikumos Nr. 859 noteiktie atlīdzināmie izdevumu apmēri privātpersonai par saņemto juridisko palīdzību, kuri nav grozīti kopš Noteikumu Nr. 859 izdošanas 2011. gadā.  Līdz ar to, lai nodrošinātu taisnīgu un samērīgu privātpersonai atlīdzināmo izmaksu par juridisko palīdzību noteikšanu, Noteikumos Nr. 859 paredzētos atlīdzināmo izmaksu apmērus būtu nepieciešams vismaz pēc iespējas vienādot ar Noteikumos Nr. 1493 esošajiem valsts nodrošinātās juridiskās palīdzības samaksas apmēriem juridiskās palīdzības sniedzējiem par sniegto juridisko palīdzību. Kā arī lai nodrošinātu vienkāršāku administrēšanu, atlīdzināmās summas noteikt apaļos ciparos.  Ņemot vērā minēto, Noteikumu projektā ir iekļauts regulējums, kas paredz atlīdzināmo izmaksu apmēru paaugstinājumu šādos juridiskās palīdzības veidos:  1) juridiskās konsultācijas – no 19,21 *euro* uz 30 *euro*;  2) pieteikuma, blakus sūdzības vai administratīvā līguma (izlīguma) sastādīšana – no 32,01 *euro* uz 50 *euro*;  3) apelācijas sūdzības un pretapelācijas sūdzības sastādīšana – no 38,42 *euro* uz 65 *euro*;  4) kasācijas sūdzības sastādīšana – no 45,53 *euro* uz 80 *euro*;  5) tāda dokumenta sastādīšanu, kas nepieciešams lietas izšķiršanai (iesniegumi, lūgumi vai paskaidrojumi) – no 25,61 *euro* uz 26 *euro*;  6) dokumentu papildinājumu sastādīšana – no 25,61 *euro* uz 26 *euro*;  7) pārstāvība tiesas sēdē – no 28,46 *euro* uz 40 *euro*;  8) iepazīšanās ar lietas materiālu sējumu vienas tiesas instances ietvaros – no 19,21 *euro* uz 20 *euro*. | | |
| 3. | Projekta izstrādē iesaistītās institūcijas | Nav. | | |
| 4. | Cita informācija | Nav. | | |
|  | | | | |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | | | Sabiedrības mērķgrupa, kuru ietekmēs šis tiesiskais regulējums, ir personas, kuras ir iesaistītas publiski tiesiskajās attiecībās ar iestādēm un attiecībā, uz kurām tika veikta prettiesiska faktiskā rīcība vai izdots prettiesisks administratīvais akts, un persona savu tiesību realizācijai ir izmantojusi juridiskās palīdzības sniegšanas pakalpojumu. |
| 2. | Tiesiskā regulējuma ietekme uz tautsaimniecību un administratīvo slogu | | | Noteikumu projekts paredz labvēlīgāku un taisnīgāku attieksmi pret identificēto sabiedrības mērķgrupu, jo atzītas valsts pārvaldes iestādes prettiesiskas rīcības rezultātā privātpersonai tiks nodrošinātas tiesības saņemt lielāka ar juridiskās palīdzības sniegšanu saistīto izdevumu apmēra atlīdzinājumu.  Valsts pārvaldes iestādes, kurām būs pienākums atlīdzināt privātpersonai ar juridiskās palīdzības sniegšanu saistītos izdevumus, Noteikumu projekts neietekmē, jo tiesiskais regulējums nemaina iestādes tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | | | Noteikumu projekts šo jomu neskar. |
| 4. | Atbilstības izmaksu monetārs novērtējums | | | Noteikumu projekts šo jomu neskar. |
| 5. | Cita informācija | | | Nav. |
| |  |  |  |  |  |  |  |  | | --- | --- | --- | --- | --- | --- | --- | --- | | **III. Tiesību akta projekta ietekme uz valsts budžetu un pašvaldību budžetiem** | | | | | | | | | Rādītāji | 2020. gads | | Turpmākie trīs gadi (*euro*) | | | | | | 2021. | | 2022. | | 2023. | | saskaņā ar valsts budžetu kārtējam gadam\* | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru\* | izmaiņas, salīdzinot ar vidēja termiņa budžeta ietvaru 2020. gadam | saskaņā ar vidēja termiņa budžeta ietvaru\* | izmaiņas, salīdzinot ar vidēja termiņa budžeta ietvaru 2021. gadam | izmaiņas, salīdzinot ar vidēja termiņa budžeta ietvaru  2021. gadam | | 1 | 2 | 3 | 4 | 5 | 6 | 7 | 8 | | 1. Budžeta ieņēmumi | 0 | 0 | 0 | 0 | 0 | 0 | 0 | | 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 | | 1.2. valsts speciālais budžets | 0 | 0 | 0 | 0 | 0 | 0 | 0 | | 1.3. pašvaldību budžets | 0 | 0 | 0 | 0 | 0 | 0 | 0 | | 2. Budžeta izdevumi | 0 | 0 | 0 | 0 | 0 | 0 | 0 | | 2.1. valsts pamatbudžets | 0 | 0 | 0 | 0 | 0 | 0 | 0 | | 2.2. valsts speciālais budžets | 0 | 0 | 0 | 0 | 0 | 0 | 0 | | 2.3. pašvaldību budžets | 0 | 0 | 0 | 0 | 0 | 0 | 0 | | 3. Finansiālā ietekme | 0 | 0 | 0 | 0 | 0 | 0 | 0 | | 3.1. valsts pamatbudžets | 0 | 0 | 0 | 0 | 0 | 0 | 0 | | 3.2. speciālais budžets | 0 | 0 | 0 | 0 | 0 | 0 | 0 | | 3.3. pašvaldību budžets | 0 | 0 | 0 | 0 | 0 | 0 | 0 | | 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | x | 0 | 0 | 0 | 0 | 0 | 0 | | 5. Precizēta finansiālā ietekme | x | 0 | x | 0 | x | 0 | 0 | | 5.1. valsts pamatbudžets | 0 | 0 | 0 | 0 | | 5.2. speciālais budžets | 0 | 0 | 0 | 0 | | 5.3. pašvaldību budžets | 0 | 0 | 0 | 0 | | 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Noteikumu projekts šo jomu neskar. | | | | | | | | 6.1. detalizēts ieņēmumu aprēķins | | 6.2. detalizēts izdevumu aprēķins | | 7. Amata vietu skaita izmaiņas | Noteikumu projekts šo jomu neskar. | | | | | | | | 8. Cita informācija | Precīzu zaudējumu atlīdzības lietu skaitu vai īpatsvaru, kā arī nepieciešamo finansējumu, kas ir nepieciešams juridiskās palīdzības izdevumu atlīdzināšanai, nav iespējams noteikt, jo tas ir atkarīgs no tā, cik daudz lēmumus par zaudējumu atlīdzību iestāde vai tiesa pieņems.  Piemēram, no pēdējo trīs gadu tiesu statistikas datiem secināms, ka gadījumu skaits, kad tiesa ir lēmusi par Noteikumu Nr. 859 piemērošanu, ir salīdzinoši neliels. Proti:  2019. gadā:  - Administratīvajā apgabaltiesā – 9 lietas;  - Administratīvajā rajona tiesā – 13 lietas;  2018. gadā:  - Administratīvajā apgabaltiesā – 6 lietas;  - Administratīvajā rajona tiesā – 14 lietas;  2017. gadā:  - Administratīvajā apgabaltiesā – 11 lietas;  - Administratīvajā rajona tiesā – 14 lietas.  Analizējot tiesu statistikas datus, redzams, ka gadījumu skaits gadā ir aptuveni 20 lietas, kad tiesa lemj jautājumu par nepieciešamību noteikt izmaksāt privātpersonai atlīdzību saskaņā ar Noteikumos Nr. 859 noteikto regulējumu. Savukārt katrā gadījumā tiek vērtēts individuāli, cik liela atlīdzība privātpersonai pienākas un, vērtējot tiesu spriedumus izlases veidā, secināts, ka atlīdzināmās summas svārstās no 30 *euro* līdz pat 300 *euro*. Ievērojot minēto, nav iespējams paredzēt, cik zaudējuma atlīdzības lietu varētu būt un cik attiecīgi liels varētu būt atlīdzināmais apmērs par sniegto juridisko palīdzību privātpersonai nākamajos gados.  Tāpat norādāms, ka Finanšu ministrijai no 2017. gada 1. janvāra nav vairs speciālās budžeta programmas 41.09.00 "Fiziskām un juridiskām personām nodarīto zaudējumu atlīdzināšana", no kuras tika izmaksāta zaudējuma atlīdzība privātpersonām saistībā ar valsts pārvaldes iestādes prettiesisku administratīvo aktu vai prettiesisku faktisko rīcību. No 2017. gada 1. janvāra privātpersonai zaudējuma atlīdzība tiek pieprasīta no valsts budžeta programmas "Līdzekļi neparedzētiem gadījumiem". Līdzekļi tiek pieprasīti, lai zaudējuma atlīdzības izmaksu veiktu "pēc fakta", nevis kā iepriekš – paredzot konkrētu summu jau ikgadējā budžetā, kas gada laikā tiek tērēta, ja tāda nepieciešamība rodas. 2019. gadā Finanšu ministrija nav saņēmusi iestāžu pieprasījumus saņemt zaudējuma atlīdzības izmaksai līdzekļus no valsts budžeta programmas "Līdzekļi neparedzētiem gadījumiem". | | | | | | | | | | | |
| |  | | --- | | **IV. Tiesību akta projekta ietekme uz spēkā esošo tiesību normu sistēmu** | | Noteikumu projekts šo jomu neskar. | | **V. Tiesību akta projekta atbilstība Latvijas Republikas starptautiskajām saistībām** | | Noteikumu projekts šo jomu neskar. | | | | | |
| **VI. Sabiedrības līdzdalība un komunikācijas aktivitātes** | | | | |
| 1. | Plānotās sabiedrības līdzdalības un komunikācijas aktivitātes saistībā ar projektu | | Atbilstoši Ministru kabineta 2009. gada 25. augusta noteikumiem Nr. 970 "Sabiedrības līdzdalības kārtība attīstības plānošanas procesā", lai informētu sabiedrību par Noteikumu projektu un dotu iespēju izteikt viedokli, Noteikumu projekts pirms tā iesniegšanas Valsts sekretāru sanāksmē ievietots Tieslietu ministrijas mājaslapā. | |
| 2. | Sabiedrības līdzdalība projekta izstrādē | | Tieslietu ministrija 2020. gada 27. janvārī Noteikumu projektu ievietoja savā mājaslapā sadaļā "Sabiedrības līdzdalība" (pieejams: <https://www.tm.gov.lv/lv/sabiedribas-lidzdaliba/diskusiju-dokumenti/tiesibu-akti>) un Ministru kabineta mājaslapā (pieejams: <https://mk.gov.lv/content/ministru-kabineta-diskusiju-dokumenti>), tādējādi dodot iespēju sabiedrībai līdzdarboties tiesību akta izstrādes procesā un iesniegt savu viedokli par izstrādāto Noteikumu projektu. | |
| 3. | Sabiedrības līdzdalības rezultāti | | Pēc Noteikumu projekta ievietošanas Tieslietu ministrijas un Ministru kabineta mājaslapā viedokļi par Noteikumu projektu no sabiedrības pārstāvju puses nav saņemti. | |
| 4. | Cita informācija | | Nav. | |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Valsts pārvaldes institūcijas, kurām noteikts pienākums atlīdzināt ar juridisko palīdzību saistītās izmaksas privātpersonai. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts šo jomu neskar. |
| 3. | Cita informācija | Nav. |

Iesniedzējs:

Tieslietu ministrijas valsts sekretārs Raivis Kronbergs

Krjukova 67036831

[Eva.Krjukova@tm.gov.lv](mailto:Eva.Krjukova@tm.gov.lv)